എം.കെ. രാഘവൻ (ഞാറയ്ക്കൽ)

കേരളത്തിലെ മുൻ മന്ത്രിയും മുതിർന്ന കോൺഗ്രസ് പ്രവർത്തകനുമായിരുന്നു എം.കെ. രാഘവൻ (1917 സെപ്റ്റംബർ 20-1994 ഡിസംബർ 12). അഞ്ചാം കേരള നിയമസഭയിൽ പി.കെ.വി. മന്തിസഭയിലെ തൊഴിൽ, ജലസേചന, ഭവന നിർമ്മാണ വകുപ്പുകളായിരുന്നു കൈകാര്യം ചെയ്തത്. സഹോദരൻ അയ്യപ്പന്റെ ആദർശങ്ങളിൽ നിന്ന് പ്രചോദനം ഉൾക്കൊണ്ട് രാഷ്ട്രീയത്തിലേക്ക് കടന്നുവന്ന എം.കെ. രാഘവൻ, മദ്രാസിൽ നിന്ന് നിയമ ബിരുദം സമ്പാദിച്ചതിനുശേഷം 1942-ൽ എറണാകുളം കോടതിയിൽ പ്രാക്ടീസ് ആരംഭിച്ചു. സ്വാതന്ത്ര്യ സമരക്കാലത്ത് തന്നെ രാഷ്ട്രീയത്തിൽ പ്രവർത്തിച്ച അദ്ദേഹം 1970-ലാണ് നിയമസഭാ തിരഞ്ഞെടുപ്പിൽ മത്സരിക്കുന്നത്. 1970-ൽ ഞാറയ്ക്കലിൽ നിന്നും 1977-ൽ ചേർത്തലയിൽ നിന്നുമാണ് നിയമസഭയിലേക്ക് തിരഞ്ഞെടുക്കപ്പെട്ടത്. 1984-ൽ എസ്.എൻ.ഡി.പി. യോഗം പ്രസിഡന്റായും എസ്.എൻ. ട്രസ്റ്റ് സെക്രട്ടറീയായും തെരെഞ്ഞെടുക്കപ്പെട്ടു. ഈ കാലയലളവിൽ എസ്.എൻ. ട്രസ്റ്റിന്റെ ആഭിമുഖ്യത്തിലുള്ള വിദ്യാഭ്യാസ സ്ഥപനങ്ങൾ കേരളം മുഴവൻ വ്യാപിപ്പിക്കാൻ കഴിഞ്ഞു. 1949-ൽ കൊച്ചിതുറമുഖത്ത് ആരംഭിച്ച കൊച്ചിൻ പോർട്ട്, ഡോക്ക് വർക്കേഴ്സ്ട്രേഡ് യൂണിയൻ സംഘടനയായ കൊച്ചി തുറമുഖ തൊഴിലാളി യൂണിയൻ (സി.ടി.ടി.യു.) സ്ഥാപക പ്രസിഡന്റായിരുന്ന അദ്ദേഹം അവസാനകാലം വരെ ആ പദവിയിൽ തുടർന്നു. സോഷ്യൽ ജസ്റ്റിസ് പാർട്ടി ജനറൽ സെക്രട്ടറി, പിന്നോക്ക സമുദായ സംവര മുന്നണി സെക്രട്ടറി ജനറൽ, പിന്നോക്ക സമുദായ വിമോചന മുന്നണി  ചെയർമാൻ എന്നീ സ്ഥാനങ്ങളും വഹിച്ചിരുന്നു. 1943-ൽ മട്ടാഞ്ചേരി മുനിസിപ്പാലിറ്റിയിലേക്ക് തിരഞ്ഞെടുക്കപെടുകയും 1956-ൽ ചെയർമാനാവുകയും ചെയ്തു. ചേംബർ ഓഫ് മുനിസിപ്പൽ ചെയർമാന്മാരുടെ ആദ്യ സെക്രട്ടറിയായിരുന്നു എം.കെ. രാഘവൻ.

 തിരഞ്ഞെടുപ്പ് ചരിത്രം 
ക്രമംവർഷംമണ്ഡലംവിജയിച്ച സ്ഥാനാർത്ഥിപാർട്ടിലഭിച്ച വോട്ടുകൾഭൂരിപക്ഷംതൊട്ടടുത്ത സ്ഥാനാർത്ഥിപാർട്ടിവോട്ടുകൾ11977ചേർത്തല നിയമസഭാമണ്ഡലംഎം.കെ. രാഘവൻകോൺഗ്രസ്37,76711,760എൻ. പ്രഭാകര തണ്ടാർസി.പി.ഐ.എം.26,00721970ഞാറയ്ക്കൽ നിയമസഭാമണ്ഡലംഎം.കെ. രാഘവൻകോൺഗ്രസ്27,973236എ.എസ്. പുരുഷോത്തമൻസി.പി.ഐ.എം.27,237

അവലംബങ്ങൾ

വർഗ്ഗം:1917-ൽ ജനിച്ചവർ
വർഗ്ഗം:സെപ്റ്റംബർ 20-ന് ജനിച്ചവർ
വർഗ്ഗം:1994-ൽ മരിച്ചവർ
വർഗ്ഗം:ഡിസംബർ 12-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ തൊഴിൽ വകുപ്പ് മന്ത്രിമാർ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ